ગાર્ડિનરે કહ્યું હતું કે 'મારું માનવું છે કે આ બ્રિટનના હિતમાં છે કે અમે તેમની સાથે ગુજરાતના મુખ્યમંત્રી તથા સંભવિત વડાપ્રધાન તરીકે સંપર્ક કરીએ.' 'લેબર ફ્રેન્ડ્સ ઓફ ઇન્ડિયા'ના પૂર્વ પ્રમુખ અને સ્ટીફન પાઉન્ડે કહ્યું હતું કે 'લેબર પાર્ટીમાં પોતાના કેટલાક સહયોગીઓની જેમ હું પણ ગુજરાતના મુખ્યમંત્રી નરેન્દ્ર મોદીનું બ્રિટેનમાં સ્વાગત કરવા માટે ઉત્સુક છું. મને વર્ષ 2009માં તેમની સાથે છેલ્લીવાર ગુજરાતમાં મળવાનો અવસર પ્રાપ્ત થયો હતો. તેમનો બ્રિટેન પ્રવાસ છેલ્લા કેટલાક સમયથી પેન્ડિગ છે.